
CAP. III. 



Crearea episcopiei Rădăuţilor. 



In ultimele săptămâni ale lui 1479 si in 1480, pana in Maiu, Ştefan făcea sa se 
aşeze frumoase lespezi de marmura pe locurile unde odihniau sau erau socotiţi ca se 
odihnesc inaintasii sai, Domni ai Moldovei: Bogdan-cel-Batran (sau cel Vechiu), Latcu, 
Roman, Stefan-cel-Batran, numiţi toţi "strămoşi" ai sai, precum si Bogdan, fratele si 
tovarăşul de cârmuire, puţin timp, al lui Alexandru-cel-Bun, care Bogdan e calificat de 
"mos" al ctitorului celui nou, si, in sfârşit, alt Bogdan, tatăl lui Ştefan. In "lăcaşul" de la 
Radauti, sus in pădurile din partea de Miazănoapte a terii, cei doi d'intaiu stapanitori 
moldoveneşti cu Domnia sloboda fata de străini au fost astrucati de sigur in coltul de 
umbra al unei bisericuţe de lemn. Fiica lui Latcu, Anastasia, despre care s'a crezut ca ar fi 
soţia lui Iurg Litvanul, si e mama acelei Anastasia care a fost soţia lui Roman- Vodă si 
mama lui Alexandru-cel-Bun (astfel s'ar lamuri si ingroparea la Radauti numai a vechii 
dinastii si, apoi, mai ales a neamului lui Roman), se strădui pentru inzestrarea gropnitei 
domneşti, careia-i inchina satul Cotmanii, din tara noua, de curând adausa la Moldova, a 
Sepenicului. Inca fiind in viata Anastasia (•$■ 26 Mart 1420), Alexandru-cel-Bun va fi 
clădit biserica de piatra pe locul vechii injghebari de lemn. Din nenorocire, in marea 
zidire ce se vede astăzi, prefăcuta, adausa si impodobita, intr'o epoca mai târzie a 
arhitecturii moldoveneşti, de Alexandru Lapusneanu, nu mai e alta inscripţie decât a lui 
Alexandru-Voda acesta, care, inadind "pripragul", adecă pridvorul, la 1559, si-a insemnat 
numele pe piatra de-asupra lui si si-a lăsat si portretul, astăzi mai mult sau mai puţin 
inteligibil, la locul ctitorilor. O inoire de către Ştefan, in proporţii mai modeste, trebuie 
primita insa ca un lucru sigur. 

Alexandru-cel-Bun inca, dăduse egumenului mănăstirii de la Radauti drepturi de 
stăpânire, unite cu oarecare privilegii arhiereşti, asupra unui număr de sate, si anume 
cinzeci din Ţinutul Sucevei. Cunoaştem numele lor, si satele sucevene, ca Lucavatul, 
Jadova, Storojinetul, Hliboca, Volcinetul, Zamostea, Banila, Calafendestii, Gramestii, 
Volovatul, Vicovul-de-sus, sânt in cea mai mare parte in coltul de tara de curând căpătat, 
in chip de zălog, de la regii Poloniei, strâmtorări de bani. Ştefan intari dania la 15 Mart 
1490, dând insa, - pentru şese sate din părţile Sucevei, care fuseseră inchinate, "cu 
veniturile lor toate", "dajdii si pocloane", "vini", adecă judecaţi, si toate "veniturile 
bisericeşti", de la oamenii de rând, ca si de la preoţi, ctitoriei sale de la Putna, - şese alte 
biserici, "cu şese popi", in starostia Cernautului, si anume doua biserici in Cernăuţi chiar, 
doua in Cuciur si doua in Mihalcea. 

Aceasta ni arata in ce direcţie se intindea puterea noului Vlădica moldovenesc, a 
cărui creare nu ni e cunoscuta din nenorocire prin nicio gramata patriarhala. Ştefan 
intelegea sa păstreze tot pământul polon ce se afla in mana Moldovenilor si sa-si intinda 
stăpânirea si asupra acelei Pocutii, cu cetăţile Colomeii si Sniatynului, pe care, tot pentru 
un imprumut de bani, o avuse de la vecini Alexandru-cel-Bun si care se pierduse supt 
urmaşii, desbinati intre sine, ai acestuia. Pe atunci unul dintre cele mai sigure mijloace de 
a consolida o posesiune de teritoriu era a-1 lega cu ierarhia bisericeasca a terii către care 



fusese alipit. Cu acest gând politic, marele Domn al Moldovei inzestra Moldova cu o 
noua episcopie, care nu e pomenita niciodată inainte de aşezarea episcopului Ioanichie si 
de impodobirea cu pietre săpate a mormintelor domneşti din aceasta necropola, ale carii 
drepturi de a cuprinde trupurile Domnilor trecuseră supt Alexandru-cel-Bun la mănăstirea 
Bistriţei, pentru ca pe urma Ştefan sa le strămute la Putna sa. însuşi actul de danie 
pomenit mai sus supune, in adevăr, episcopului Ioanichie toate bisericile cernautene, 
afara de acelea care apucaseră a fi dăruite Putnei, - intr'un timp când, deci, nu fiinţa inca 
o episcopie de Radauti, al carii intaiu arhipastor nu e pomenit decât la 25 April 1472. 

Dania din 1490 mai are insa o insemnatate. După ce Domnul moldovenesc iea o 
măsura care privia, pe langa veniturile unei episcopii, si randuiala bisericeasca, el adauge 
ca hotărârea sa va trebui sa ramaie nestrămutata pentru toate timpurile, neputand sa fie 
schimbata, nu numai, cum se zicea in astfel de imprejurari, de către urmaşii ce ar fi sa 
aibă, din neamul sau sau de sânge străin, dar si "de Mitropoliti", ceia ce nu s'a mai spus 
niciodată. Cum se vede, Stefan-cel-Mare, ctitor de Scaune episcopale noua, intelegea sa 
stăpâneasca de fapt Biserica terii sale, ceia ce niciun alt Domn nu cutezase a face si 
niciunul n'a putut face după dansul. 



